
Tusong sabwatang pulitikal ng Korte 


Suprema at Malakanyang . 


pa rin ang demokratikong kilusan at ma- 

mamayan sa sunud-sunod na mga 
desisyon ng Korte Suprema tungkol sa pa- 
takarang calibrated preemptive response 
(CPR), Executive Order 464 (EO 464) at Pre- 
sidential Proclamation 1017 (PP 1017), tusong 
mga pampulitikang layunin ang nasa likod ng 
mga ito. Pinagmumukha lamang itong maka- 
demokratiko, pero pinadudulas ng mga ito ang 
daan para sa pangmatagalang layunin ni Gloria 
Arroyo na kumapit sa poder at supilin ang mga pag- 
laban sa kanyang paghahari. 

Layunin ng dalawahang-mukhang mga desisyon na 
palusutin si Arroyo sa anumang pananagutan o kaso 
ng paglabag sa sariling konstitusyon. 

Dahil sa napakarami at napakagarapal na mga kaso 
ng pang-aabuso na nagbunga ng matindi at malawak 
na pagbatikos sa mga pasistang pang-aabuso at sa 
mga paglapastangan sa mga karapatang sibil, hindi 
maitanggi ng Korte Suprema na tadtad ng mga pagla- 
bag sa konstitusyon ang mga patakaran at kautusang 
ginamit ng Malakanyang para pigilin ang paglalantad 
ng katotohanan at ang panunupil sa mga demokrati- 
kong pwersa, oposisyon at mamamayan. Naobligang 
bigyang pansin ng Korte Suprema ang mga ito at 
langkapan ng pakitang-taong pagbatikos ang natu- 
rang mga patakaran. Sa proseso, iniwasan na mag- 
mukhang tahasang maka-Arroyo at masira ang kredi- 
bilidad ng korte. 

Nagbulag-bulagan ang Korte Suprema sa esensya 

Buuin ang mga Yunit 
Pananggol sa Baryo 


ng mga 
naturang 
patakaran at 
hakbangin ni 
Gloria Arroyo 
upang pilit na 
palabasing ang mga iyon ay pawang nasasaklaw ng 
kanyang kapangyarihan. Itinaguyod ng pinakamataas 
na reaksyunaryong korte ang mga esensyal na nilala- 
man ng mga pasistang patakaran at batas na ginaga- 
mit ni Arroyo sa pagsikil sa katotohanan at panunupil 
sa mamamayan. Hindi binigyang-pansin ang ugat 
nitong pang-aabuso sa kapangyarihan ng presidente. 
Sa halip, ang pinuna lamang ay ang mga pang-aabuso 
ng mga nagpatupad at pinayuhan pa si Arroyo kung 
papaanong mas madulas na magagamit ang kapangya- 
rihan ng estado sa pagsupil sa katotohanan at pagla- 
ban ng mamamayan. 


Insulto sa Mayo Uno 


PAHINA 10 
PAHINA 4 


Iginiit ng Korte Suprema na 
"karapatan" ni Arroyo ang pagde- 
deklara ng "state of national 
emergency." Hindi nito kinastigo si 
Arroyo sa pag-angkin niya ng mga 
kapangyarihang batas militar kahit 
hindi tahasang nagdedeklara ng 
batas militar. Katunayan, itinagu- 
yod nito ang karapatan ni Arroyo 
na gumawa ng kaukulang mga ma- 
panupil na hakbangin--kabilang 
ang paggamit sa militar at pulis-- 
upang "sawatain ang rebelyon." 
Naninindigan man itong iligal ang 
pag-aaresto nang walang mandam- 
yento, tahimik ito sa iligal na pag- 
aresto kay Cong. Crispin Beltran ng 
Anakpawis at sa kautusan para 
arestuhin ang lima pang progresi- 
bong kinatawan sa Kongreso at iba 
pang personaheng kumakalaban 
kay Arroyo. 

Itinaguyod ng Korte Suprema 
ang "pribilehiyong ehekutibo" ni 
Arroyo bilang presidente na nagbi- 
bigay sa kanya ng karapatang 
itangging iharap sa mga pampubli- 
kong pagdinig at pagsisiyasat ang 
mga upisyal ng gubyerno, militar 
at pulisya. Kabilang sa imporma- 
syong maaaring ipagkait ng presi- 
dente ang mga pag-uusap at sula- 
tan sa pagitan ng presidente at ng 


matataas na upisyal ng gubyerno, 
gayundin ang mga napag-usapan 
sa mga pulong ng gabinete na sa- 
rado sa publiko. 

Ayon sa Korte Suprema, "kara- 
patan" ng estado na supilin ang 
mga demonstrasyon sa lansangan 
na "walang permiso." Itinuro nito 
kay Arroyo na gamitin ang Batas 
Pambansa 880, na binuo sa pana- 
hon ng pasistang diktadurang Mar- 
cos, bilang instrumento sa pagsupil 
sa mga rali at pagbabawal na mag- 
tipon ang mamamayan sa Mendio- 
la, EDSA, US Embassy o saan mang 
lugar na gustong ipagbawal ng Ma- 
lakanyang, ng mga meyor at ng 
pulisya. Pero nananatiling tuso at 
ayon sa sariling interpretasyon ng 
Malakanyang ang "pagsunod" nito 
sa mga payo ng pinakamataas na 
reaksyunaryong korte. Kaya "alin- 
sunod sa konstitusyon," patuloy 
ang panunupil at paninikil-ang 
pagpigil sa mga demonstrasyon, 
pananakot sa masmidya, pang- 
aaresto at pagtangging humarap sa 
mga imbestigasyon sa Senado at 
Kongreso. 

Gayunpaman, wasto ring itu- 
ring na bahagyang tagumpay ang 
mga desisyon ng Korte Suprema, 
pangunahin na yaong pumupuna sa 


mga pang-aaresto nang walang 
mandamyento, pagkontrol sa mas- 
midya at lahatang pagbabawal sa 
mga upisyal ng gubyerno na huma- 
rap sa mga pampublikong pagdi- 
nig. Nagagamit ito ngayon upang 
igiit ang pagpapalaya ng mga iligal 
na inaresto, ang mga karapatan ng 
mamamayan na magpahayag at 
magrali, ang pag-iimbestiga at 
pagpapanagot sa mga upisyal ng 
Malakanyang at ng AFP at PNP sa 
mga kinasasangkutan nilang mga 
katiwalian, krimen at pagtatakip 
para sa rehimen. 

Marapat lamang na gamitin ng 
mga demokratikong pwersa at ma- 
mamayang Pilipino ang mga desi- 
syong iyon bilang tuntungan ng 
paggigiit ng kanilang mga demo- 
kratikong karapatan. Kailangan 
ding puspusang ilantad at ubos- 
kayang labanan ang mas esensyal 
na patraydor na mga adyenda at 
pakana sa likod ng mga ito, tulad 
ng pagbibigay-basbas sa patuloy 
na pagsusupil sa mga rali sa pama- 
magitan ng BP 880. 

Nagbibigay-silip din ang mga 
tusong desisyong iyon ng korte 
kung papaano ilulusot ni Arroyo sa 
mga ligal na butas ng karayom ang 
pinakainaasam-asam niyang pag- 
babago sa konstitusyon. Dapat 
matyagan at labanan ang magiging 


Nilalaman 


papel ng Korte Suprema sa mga 
maniobrang ligal ng rehimeng 
Arroyo upang ibwelo ang niraratsa- 
dang "chacha." Ang nagaganap na 
kutsabahan sa pagitan ng Malakan- 
yang at Korte Suprema--na mayor- 
ya'y hinirang ni Arroyo-ay tiyak na 
ibayo pang magiging malinaw 
pagharap sa usapin ng charter 
change o "chacha." Nakasalang 
ngayon sa Korte Suprema ang kaso 
laban sa "people's initiative," ang 
pagpapapirmang isinasagawa ng 
"Sigaw ng Bayan" na todong sinu- 
suportahan ng Malakanyang bilang 
pinapaburang paraan ng pagbaba- 
go sa reaksyunaryong konstitu- 
syon. 

Puspusang itinutulak ni Arroyo 
ang "chacha" sa layuning baguhin 
ang lahat ng alituntunin at pawa- 
lambisa ang lahat ng mga nakara- 
ang ligal na kaso laban dito. Ma- 
ging ang posibilidad ng paniba- 
gong impeachment ay mawawalan 
na rin ng saysay. Mapapawalang- 
saysay maging ang mga "bahag- 
yang tagumpay" sa mga nakaraang 
desisyon ng Korte Suprema. 

Sa ilalim ng bagong konstitu- 
syong ninanais ni Arroyo, magi- 
ging ligal na ang malaon na ni- 
yang inaasam na pagpapalawig sa 
kanyang termino, pagbibigay- 
daan sa higit na awtokratikong 
paraan ng pamumuno niya, pagba- 
bawas pa sa mga kalayaang sibil 
at pagpapasahol ng mga pasistang 
istruktura at lubos na pagbubukas 
ng Pilipinas sa imperyalistang 
pandarambong at interbensyong 
militar. 

Tiyak na sisikapin ni Arroyo at 
mga tapat niyang tagapagtanggol 
sa Korte Suprema na ilusot sa 
“paraang umaayon sa konstitu- 
syon" ang "cha-cha"---mapa-peo- 
ple's initiative man ito o consti- 
tuent assembly. 

Dapat puspusang ilantad at la- 
banan na ang mga paghahanda at 
sabwatan na magbibigay-daan sa 
mga ito. Ang paglaban sa mga ma- 
niobrang ito ay mahigpit na naka- 
kawing sa pagpapaigting sa paki- 
kibaka ng mamamayan laban sa 
bulok, papet at pasistang rehi- 
meng Arroyo. 

Dapat paghandaan ng demo- 
kratikong kilusang masa at buong 
rebolusyonaryong kilusan ang ga- 
yong pagpihit sa sitwasyon. Wala 
nang mas iinam pang paraan ng 
paghahanda kundi ang ibayong 
pagsusulong ng rebolusyonaryong 
kilusan at armadong pakikibaka, 
at kaalinsabay, ang ibayong pag- 
papalawak at pagpapalakas sa 
paglaban ng malawak na kilusang 
masa at nagkakaisang prenteng 
anti-Arroyo. ABI 

MATATAGUMPAY NA OPENSIBA NG BHB Mr 


17 riple, nasamsam sa reyd ng BHB sa Bulacan 


LABIMPITONG riple ang nasamsam ng Bagong Hukbong Bayan (BHB) 
nang salakayin nito ang detatsment ng Philippine Army-CAFGU sa 
Barangay Pinuangan, Obando, Bulacan noong Abril 22. Nakumpiska ang 
10 M14, dalawang M16, tatlong karbin at dalawang Garand, bukod sa 
mga bala at mga gamit pangkomunikasyon. 

Naisagawa ang reyd nang hindi man lamang nagpapaputok ang mga 
gerilya. Umatras sila gamit ang tatlong bangkang de-motor. 


5 armas nasamsam, 3 pwersa ng kaaway napatay 
sa mga ambus sa Leyte at Samar 


LIMANG riple ang nasamsam ng mga Pulang mandirigma habang tatlong 
elemento ng kaaway ang napatay sa dalawang magkahiwalay na ambus 
sa Samar at Leyte nitong Mayo 6. Tatlo rin ang nasugatan sa mga 
pananambang na ito. 

Sa Samar, limang M16 ang nakumpiska ng BHB nang ambusin nito 
ang isang tim ng mga nagpapatrulyang pulis sa pagitan ng mga bayan 
ng Bonghon at Malaintos sa prubinsya ng Eastern Samar. Isang pulis 
ang napatay at isa ang nasugatan sa pananambang na ito. 

Sa Leyte, dalawang sundalo ang napatay at dalawa ang nasugatan 
nang ambusin ng BHB ang mga elemento ng 19th IB na lulan ng isang 
Toyota Town Ace van sa pagitan ng mga baryo ng Casilion at Boga Bo- 
ga sa bayan ng Villaba. 


8 tropa ng kaaway, patay sa mga pananambang 
ng BHB sa Bicol 


WALONG sundalo at mga elemento ng CAFGU na pawang mula sa 22nd 
Infantry "Cadre" Battalion ng 901st Bde 9th ID ang namatay samanta- 
lang apat pa ang nasugatan nang dalawang beses ambusin ng mga Pu- 
lang mandirigma ang yunit na ito ngayong Abril. 

Naganap ang pinakahuling ambus sa Mauraro, Guinobatan, Albay ni- 
tong Abril 23, kung saan apat na elemento ng kaaway ang napatay. 
Isang riple rin ang nasamsam. 

Sa kabilang banda, isang gerilya ang nasugatan sa labanang ito. 

Isang kilometro lamang ang layo ng kampo ng Alpha Coy ng 65th 
IB sa pinangyarihan ng labanan. Agad itong nakapagpadala ng reim- 
porsment, subalit nakaatras ang BHB nang walang malaking pinsala. 

Bago ito, dalawang sundalo at dalawang elemento ng CAFGU mula 
sa naturang yunit ng kaaway ang napatay nang ambusin naman sila ng 
Celso Minguez Command ng BHB sa Barangay Batang, Irosin, Sorsogon 
noong Abril 20. Ang mga tinambangang pwersa, na nagsasagawa noon 
ng "strike operation" ay pinasabugan ng land mine ng BHB. Sinundan 
pa ito ng dalawang granada at nagsasalimbayang putok ng mga M16 ng 
mga Pulang mandirigma. Bukod sa mga napatay, apat pang elemento 
ng kaaway ang nasugatan. Nakaatras nang walang kaswalti ang BHB. [EB 

Buuin ang mga Yunit Pananggol sa Baryo 


Hukbong Bayan ang malawakang pagbubuo ng mga yunit pananggol 


Ttucono ngayon ng Partido Komunista ng Pilipinas at ng Bagong 


sa baryo (YPB) para magsilbing malaking karagdagang bultong 
pwersa ng digmang bayan sa Pilipinas, kasabay ang pagpapalakas at pag- 
papalawak pa ng pagtatayo ng mga milisyang bayan at mga buong-pa- 


nahong yunit gerilya ng BHB. 

Tulad ng milisya, ang YPB ay 
kabilang sa bag-as ng pwersang 
pananggol-sa-sarili ng masa at tu- 
mutulong para sa organisado at lu- 
bos na mobilisasyon sa pagtatang- 
gol ng mamamayan kapag inaatake 
ng kaaway. Ang dagdag na pagpa- 
palaganap ng YPB ngayon ay ma- 
halagang aspeto sa ibayong pagpa- 
palaki ng BHB at pagsusulong ng 
digmang bayan. Malaki ang maitu- 
tulong nito lalo ngayong nilulubos 
ng armadong rebolusyonaryong ki- 
lusan ang gitnang subyugto ng 
estratehikong depensiba patungo 
sa susunod pang subyugto at mas 
mataas pang yugto. 


Pagbubuo ng YPB 

Ang mga YPB, tulad rin 
lis yang bayan ay por- 
masyong panlaban ng 
BHB sa hanay ng ma- 
mamayan. Tuwiran din 
itong pinamumunuan 
ng sangay ng Partido 
sa baryo. Itinatayo 
ang mga YPB sa mga 
baryong nasa antas 
konsolidasyon, kung 
saan buo na ang mga 
komiteng pang-orga- 
nisa ng mamamayan o 
kaya'y naitayo na ang 
mga ganap na sama- 
hang masa, may naka- 
tayo nang milisya at 
may sangay ng Partido 
sa baryo. 

Tungkulin ng YPB 
na sumuporta sa mga 
gawain ng milisya. 
Ang YPB ay pangalawa 
sa milisya sa linya ng 


ng mi- 

mga reserba ng mga pangunahing 
panlabang yunit ng BHB. Sa pagta- 
tayo ng mga YPB, mapag-aambag 
ang nakararami sa pagtatanggol ng 
kanilang mga komunidad, mapag- 
iibayo ang pagpapalaki ng hukbong 
bayan at mobilisasyon ng masa 
para sa digma at masisinsin ang or- 
ganisasyong militar sa hanay ng 
mamamayan tungo sa pagbubuo ng 
armadong hukbo ng mamamayan. 
Kwalipikadong maging kasapi 
ng YPB ang sinumang may mahusay 
na pangangatawan at pag-iisip, di 
bababa sa 18 taong-gulang at han- 
dang pumailalim sa mga alituntu- 
nin at disiplina ng BHB. Bawat tim 
nito ay binubuo ng tatlo hanggang 
limang boluntir at itinatalaga sa 
mga purok o sityo o iba pang dibi- 


DAT. 
OEIT 


syon sa baryo batay sa pangangai- 
langan sa depensa at sa pasya ng 
sangay ng Partido sa baryo. Tulad 
rin ng iba pang rekrut sa BHB, ang 
mga rekrut sa YPB ay pangunahing 
nagmumula sa mga rebolusyonar- 
yong organisasyong masa sa baryo 
at may kapasyahang kumilos sa ar- 
madong rebolusyon—habang nag- 
papatuloy sa kanilang pang-araw- 
araw na pangkabuhayang produk- 
syon. Pinaiilalim sila sa karampa- 
tang pag-aaral pang-ideolohiya at 
pagsasanay-pampulitika at -pang- 
militar. Tinitiyak ng sangay ng Par- 
tido sa baryo ang pag-aaral pampu- 
litika at pang-ideolohiya ng mga 
YPB, gayundin ang mga patakaran 
at programa para sa mga YPB. 


Ang YPB, milisya at komite 
sa depensa 

Ang sentro de grabidad ng BHB 
sa baryo ay ang milisya. Tungkulin 
ng milisya na magbigay ng pampu- 
litika-militar na pagsasanay sa mga 
YPB, ikoordina at paki- 
lusin ang mga ito para 
sumuporta sa mga 
tungkulin ng milisya at 
organisadong depensa 
ng baryo. Ang mga tim- 
lider at/o pangalawang 
timlider ng mga YPB sa 
baryo ay maaaring ipa- 
tawag sa mga pulong 
ng kumand ng milisya. 
Kasabay nito, maaari 
ring tuwirang ikumand 
ng platun ng BHB na 
sumasaklaw sa erya 
kapwa ang milisya at 
YPB sa baryo. 

Ang mga komite sa 
depensa ng rebolusyo- 
naryong organisasyong 
masa sa baryo, kaiba sa 
mga YPB ay hindi por- 
masyong gerilya ng 
BHB sa hanay ng mama- 

mayan. Ang mga komiteng ito 
ay depinidong istruktura sa 
loob ng rebolusyonaryong or- 
ganisasyong masa na nagtiti- 
yak sa sariling pangangalaga 
sa kaligtasan ng rebolusyonar- 
yong organisasyong masa. 
Gayunman, kung kinakai- 
langan para sa pagtatanggol 
ng baryo at mas malawakang 
mobilisasyong masa para sa 
digma, ang mga komite sa de- 
pensa ng mga rebolusyonar- 
yong organisasyong masa sa 
baryo ay pwedeng mobilisahin 
ng milisya at YPB sa pamama- 
gitan ng pakikipagkoordina sa 
sangay ng Partido at pamunu- 
an ng nauukol na rebolusyo- 
naryong organisasyong masa 
sa baryo. ABI 


Gloria Rice sa Cagayan Valley 


Mga Tungkulin ng mga YPB: 

1. Pangalagaan ang kaligtasan ng mga organisasyong masa at baryo 
laban sa mga ahente ng kaaway at mga traydor. 

2. Pangalagaan ang kaligtasan ng baryo kapag may operasyon ang 
kaaway. 

3. Sumuporta sa mga tungkulin ng milisya sa baryo kabilang na ang 
pangangalaga sa kaayusan at katahimikan ng baryo at laban sa mga 
aktibidad ng masasamang elemento. 

4. Magsilbing isang bisig sa pagsubaybay sa pagpapatupad sa mga 
patakarang antipyudal at iba pang patakaran ng demokratikong gubyer- 
nong bayan laban sa mga kaaway sa uri. 

5. Magsilbing marshall sa masang mamomobilisa sa kanilang saklaw 
sa mga aksyong masa. 

6. Maging katuwang ng milisya upang sumuporta sa mga pangangai- 
langan sa likuran (rear) ng mga yunit ng BHB tulad ng pagkakampo, 
pangangalaga sa sugatan at maysakit, tulong sa paghahanda at aktwal 
na pagsuporta sa mga aksyong militar ng BHB at iba pang tungkuling 


iaatas ng pwersang gerilya ng BHB na kumikilos sa larangang gerilya. 


7. Magsilbing reserbang pwersa ng mga yunit gerilya ng BHB. ABI 


Ibayong gutom at pagkalugi 
ng mga magsasaka 


Arroyo noong 2004 ang hybrid 
na Gloria Rice bilang solusyon 
sa malawak na karalitaan at kagu- 


[Froe noong 2 ng rehimeng 

tuman sa kanayunan. Ngunit sa ka- 
ranasan ng Cagayan Valley, ibayong 
gutom at lalong pagkalugi ang ini- 
hatid ng diumano'y "bigas ng ma- 
sa." 

Bago naging presidente si Arro- 
yo, 5,000 ektarya lamang ng pala- 
yan sa Pilipinas ang natatamnan 
ng hybrid na palay, ayon sa Depart- 
ment of Agriculture (DA). Sa ilalim 
ng Agricultural Modernization Pro- 
gram ng rehimeng Arroyo, tinarget 
nitong matamnan ng hybrid na pa- 
lay ang 600,000 ektarya pagdating 
ng 2005, at pinondohan ito 
ng P20 bilyon bawat taon. 

Kapag nagtanim ng Glo- 
ria Rice, anang rehimen, 
hindi na kakailanganing 
mag-angkat ng bigas. Umakyat 
sa 100,000 ektarya ng sakahan 
ang natamnan ng Gloria Rice pag- 
sapit ng Pebrero 2004. 


Mula sa iba't ibang mga hybrid 
ng Gloria Rice-Mestizo, SL-9/SL8H, 
Magilas 500, Bigante at Rizalina 
28-ang SL8H ang laganap na itin- 
anim ng mga magsasaka sa Caga- 
yan Valley noong 2005. 

Sinamantala ng rehimen ang 
pagkakawasak ng mga pananim ng 
mga magsasaka sa buong rehiyon 
para itulak ang Gloria Rice. Pagka- 
tapos ng bagyong Igme na suma- 
lanta sa mahigit P1 bilyong pana- 
nim lalo na sa Cagayan, ipinuslit 
ang mga hybrid na binhi ng mais, 
gulay at palay-kabilang ang Gloria 
Rice. Ibinenta ito ng DA at mga 
komersyante-usurero sa mga mag- 
sasaka sa halagang P550, na ayon 
sa kanila'y presyong may diskawnt. 
Gloria Rice at iba pang hybrid ang 
inutang ng mga kapit-sa-patalim 
na magsasaka dahil ito lamang ang 
klase ng binhing ipinautang ng 
mga usurero matapos ang kalami- 
dad, at wala namang mahintay na 
ibang tulong mula sa gubyerno. 

Ngunit nang maubos ang unang 
batch ng Gloria Rice na ibinenta sa 
relatibong mababang presyo, ibi- 
nenta na ng mga komersyante ang 

mga susunod na batch sa P1,250 bawat bag na 
naglalaman ng 20 kilo lamang ng binhi. 

Kunwa'y tutulong sa mga nasalanta ng bagyo, 
ngunit ang totoo'y ginamit ng gubyerno ang kalami- 
dad upang maipataw sa mga magsasaka ang isa pang 
delubyo-ang hybrid na mga binhi-sa tulong ng mga 
komersyante-usurero. 

Nangangailangan ang Gloria Rice, gaya ng iba 
pang hybrid na binhi, ng katakut-takot na abono at 
pestisidyo upang makaani ang mga magsasaka. Sa ka- 
buuan, mangangailangan ang "pangmasa" raw na bin- 
hing ito ng di bababa sa limang sako ng Urea [P750 
kada bag], apat na sako ng 14-14-14 [P800 kada bag] 
at 100 ml ng Planergy kada ektarya-siyam na bag at 
halos tatlong pakete ng abono. Kailangan pang mag- 
spray ng pamatay-peste na BLB Stopper nang apat na 
beses sa buong pagtatanim. Mahaba at mahirap din 
ang proseso ng paghahanda ng pagtatanim ng Gloria 
Rice kumpara sa katutubong palay. 

Hindi nagkatotoo ang ipinangako ng rehimen sa 
mga magsasaka na 200 kabang ani kada ektarya sa 

kalagayang atrasado ang agrikultura sa Cagayan at 
kulang na kulang sa imprastruktura. Nitong huling 
taniman sa Cagayan at iba pang prubinsya ng Cagayan 
Valley, nangalugi ang mga magsasakang nagtanim ng 
Gloria Rice dahil sa hindi mahusay na pagtubo ng pa- 
lay, napakataas na gastos at napakabusising proseso 
ng pagtatanim nito. Naiwan sa kanila ang libu-libong 
pisong utang na hindi mabayaran. 

Lalong nalugmok sa mataas na utang ang mga 
magsasaka dahil sa Gloria Rice. Samantala, tiba-tiba 
ang mga dayuhang korporasyong agrikemikal na nag- 
bebenta ng mga abono at pestisidyo, pati na ang mga 
ahente nilang komersyante-usurero, at ang rehimeng 
Arroyo na tagapagtaguyod ng kanilang mga interes. 

Malulutas nga ba ng Gloria Rice ang malawak na 
kagutuman at kawalang lupa? Pinatutunayan ng kara- 
nasan ng mga magsasaka sa Northern Luzon na hindi. 
Hangga't nananatiling uugud-ugod ang agrikultura sa 
bansa sa ilalim ng imperyalismo at paghahari ng mga 
burukrata-kapitalistang gaya ni Arroyo, mananatiling 
gutom at nagdarahop ang laksang mamamayan. [AB 


Gloria Arroyo, hinatulang maysala 


inatulang guilty o maysala 
H- Cordillera Peoples’ Tribu- 

nal ang rehimeng Arroyo sa 
mga kasong terorismo ng estado at 
pambansang pang-aapi. Ang Cor- 
dillera Peoples’ Tribunal ay binubuo 
ng mga kinatawan ng mga lider ng 


mga pambansang minorya at iba't 
ibang sektor sa Cordillera. Ang 
Tribunal ang pinakatampok na akti- 
bidad sa selebrasyon para sa ika-22 
taong Araw ng Cordillera na gina- 
nap noong Abril 23-24 sa Ag-aga- 
ma, Western Uma, Lubuagan, Kali- 
nga. 

Ito ang ikalawang pagkakataon 
na nagsagawa ng paglilitis ang ma- 
mamayang minorya sa Cordillera. 
Ang una ay noong 1989 nang si 
Conrado Balweg, lider ng Cordillera 
Peoples” Liberation Army (CPLA) 
ay nilitis sa kasong pakikipag- 
sabwatan sa rehimeng Aquino sa 
pagpapatupad ng patakarang 
"totar war," at mga pagpas- 
lang sa mga sibilyan, kabi- 
lang na si Ama Daniel Nga- 
' yaan, respetadong lider ng 
Kalinga na kasama ni Macli- 
ing Dulag sa pakikibaka laban sa 
Chico dam noong panahon ng dik- 
tadurang Marcos. 

Pitong kaso ang isinampa ng 


mamamayan mula sa iba't ibang 
prubinsya ng Cordillera laban kay 
Arroyo: 

1. Paglabag sa karapatan ng 
mga pambansang minorya sa kani- 
lang lupang ninuno at pinagkuku- 
nan ng kabuhayan sa pamamagitan 
ng pagpapapasok ng rehimen sa 
malalaki at mapaminsalang mga 
minahan at dam: 

2. Paglabag sa karapatan ng 
mga minoryang magsasaka sa pa- 
mamagitan ng pagtutulak sa libe- 
ralisasyon ng agrikultura na nagpa- 
papasok ng imported na mga gulay 
na pumapatay sa lokal na industri- 
ya ng gulay, 

3. Komersyalisasyon ng kultu- 
ra ng mga pambansang minorya sa 
pamamagitan ng pagsasagawa ng 
iba't ibang festival na nagsisilbi 
lamang sa turismo, 

4. Paglabag sa karapatang 
pangkabuhayan ng mga maralita ng 
lunsod at mga manggagawa sa pa- 
mamagitan ng mababang pasahod, 

pagkakait sa kanila ng kasiguruhan 
sa trabaho at demolisyon ng kani- 
lang mga bahay: 

5. Pagpapabaya at pagkakait 
ng gubyerno ng mga serbisyong 
pangkalusugan, pang-edukasyon at 
iba pang batayang serbisyo: 

6. Militarisasyon, at 

7. Pampulitikang panunupil sa 
progresibong kilusang masa sa 
Cordillera at pamamaslang sa mga 
lider at myembro nito. 

Inilahad ng mga delegado mula 
sa iba't ibang prubinsya ang mga 
ebidensyang nagpapatunay sa mga 
kasong isinampa nila sa pamamagi- 
tan ng mga katutubong kanta at 
tula at pagsasadula ng mga pang- 
yayari tulad ng paniniktik sa mga 
ligal na opisina, pagpatay ng mili- 
tar sa isang magsasaka sa Moun- 
tain Province, gayundin ang pag- 
paslang sa tatlong lider aktibista 
na sina Romeo Sanchez, Jose 
"Pepe" Manegdeg at Albert Terreda- 
Ao. Si Sanchez, Bayan Muna coordi- 
nator ng Ilocos ay pinaslang noong 
Marso 2005. Sina Manegdeg, taga- 
pagtaguyod ng karapatang-tao, at 
si Terredafio, isang unyonista, ay 
pinaslang noong Nobyembre 2005. 


Dahil sa bigat ng mga ebiden- 
sya laban kay Arroyo, hinatulan si- 
yang maysala at sinentensyahang 
maalis sa pagkapangulo at mana- 
got sa mga kasong isinampa sa 
kanya. Fetad (digmang tribo) ang 
idineklara ng lupon na parusang 
nararapat na ipataw kay Arroyo. 
Sinang-ayunan ito ng mga lider mi- 
norya at mandirigma ng mga tribo 
sa iba't ibang prubinsya ng Cordil- 
lera sa pamamagitan ng pagsasa- 
gawa ng sayaw pandigma (war 
dance). Isang imahen (effigy) ni 
Arroyo ang pinagsisibat ng mga 
katutubong mandirigma. 

Pagkatapos ng paglilitis, pina- 
rangalan ang mga martir ng Cordil- 
lera. Nagpahayag ang mga anak ni 
Sanchez na ipagpapatuloy nila ang 
nasimulan ng kanilang ama, sa- 
mantalang nanawagan ng hustisya 
para sa pagkakapaslang ng kan- 
yang asawa ang maybahay ni Ter- 
redafo. 

Isang muhon naman ang pina- 
sinayaan sa Cagaluan, Pasil, Kali- 
nga bilang parangal kay Ama Nga- 
yaan, na dinukot at pinatay ng 
CPLA noong Oktubre 5, 1987 sa Ca- 
galuan. Hanggang ngayo'y di pa 


natatagpuan ang kanyang mga 
labi. Ang muhon ay nagsisilbing 
paalala sa mga naging sakripisyo at 
kontribusyon ni Ama Ngayaan sa 
kilusang masa para sa pagtatang- 
gol sa lupa, buhay at kayamanan 
ng mga pambansang minorya sa 
Cordillera. 

Nanawagan din ang mga nagsi- 
dalo na ibasura ang Philippine Mi- 
ning Act of 1995, itigil ang milita- 
risasyon at etnosidyo, itigil ang 
pampulitikang panunupil at Oplan 
Bantay Laya at ilantad at tutulan 
ang "cha-cha." 

Sa huling gabi ng selebrasyon, 
itinanghal ng Dap-ayan ti Kultura 
ti Cordillera ang dulang "Panagsub- 
li" ("Pagbabalik") na sumasalamin 
sa mga isyu at problemang kinaka- 
harap ng mga mamamayan sa Cor- 
dillera at ang panawagan sa kanila 
upang kumilos at lutasin ang mga 
ito. 

Umabot sa halos 4,000 delega- 
do ang dumalo mula sa iba't ibang 
panig ng bansa. Halos 70 ring de- 
legado mula sa Taiwan, Belgium, 
Malaysia, Japan, US, Canada, Aus- 
tralia, Germany at Denmark ang na- 
kibahagi sa selebrasyon. ABI 


Presyo ng langis, muling sumirit 


7D% alos dalawang linggo 
A Hs hindi lumalayo sa 

q, $75 bawat bariles ang 
N pray presyo ng krudong langis sa New 
“xy 2b? York Mercantile Exchange. Ito na 
ang pinakamataas na presyong inabot ng 
krudong langis sa kasaysayan. Bago ito, ang 
pinakamataas na presyong inabot ng krudong 
langis ay 560 bawat bariles noong Agosto 
2005 bunga ng ispekulasyon at manipulasyon 
l ng mga kumpanya ng langis sa presyo ng mga 
ii X% produktong petrolyo kaugnay ng pananalasa 
NN ng Hurricane Katrina sa US. 

N Sa Pilipinas, umabot na sa P37.79 
5 hanggang P39.26 ang presyo ng bawat li- 
"tro ng premium unleaded gasoline. Ang die- 
p a sel naman ay mula P32.79 hanggang 
ta. P34.42 bawat litro ang presyo, at ang 

gaas, P35.60 hanggang P38 bawat litro. 

Isinasangkalan ngayon ng mga kumpanya 
ng langis ang tensyong ibinubunga ng pagba- 
banta ng US ng gera laban sa Iran dahil sa 
pagtanggi ng gubyernong Iran na itigil ang 
pagpapaunlad nito ng kapasidad sa paglilikha 
ng elektrisidad mula sa prosesong nukleyar-- 
na karapatan lamang nito, sa kabila ng pilit 
na pagpipigil dito ng US sa takot na maka- 
pagsisilbing tuntungan ito sa pagkakaroon ng 
Iran ng kapasidad para makagawa ng armas 
nukleyar. 

Ang totoo, ang kasakiman pa rin ng mga 
dambuhalang kumpanya ng langis ang dahi- 
lan ng walang tigil na pagtaas ng presyo ng 
mga produktong petrolyo. Mula 51.3 bilyon 
noong huling kwarto ng 2005, umabot sa S4 
bilyon ang ganansya ng Chevron nitong 


7 


unang kwarto ng 2006 (o gahigan- 
teng 49% na pagtaas). Ang 
Chevron ang pinakamalaking kum- 
panya ng langis sa buong mundo. 

Umabot din sa 515.7 bilyon 
ang pinagsamang ganansya ng 
Chevron, Exxon Mobil Corp. at Co- 
noco-Phillips noong unang tatlong 
buwan ng taong ito, 17% mas ma- 
taas sa pinagsama nilang ganansya 
noong unang kwarto ng 2005. Sa 
katunayan, 564 bilyon ang kabuu- 
ang kita (gross revenues) ng tat- 
long kumpanya sa buong 2005. 

Kung pagsasama-samahin ang 
kabuuang kita ng mga kumpan- 
yang ito nitong unang kwarto, aa- 
bot ito sa 5191.5 bilyon--mas ma- 
laki kaysa sa gross domestic pro- 
duct ng 189 bansa, kabilang ang 
Chile, Denmark, Peru at Venezuela. 

Ang kaakibat na pagtaas ng 
presyo ng mga produktong petrol- 
yo sa Pilipinas ay nagbunsod na 
ng minimum na 30-40 sentimong 
pagtaas sa presyo ng bawat kilo 
ng mga produktong pang-agrikul- 
tura tulad ng bigas, manok, kar- 
neng baboy, tilapya at iba pa. 

Dahil dito, muling nanawagan 
ang mga kinatawan ng mga pro- 
gresibong partido sa Kongreso na 
pawalambisa na ang Downstream 
Oil Deregulation Law at sa halip ay 
magpataw ng mga kontrol sa pre- 
syo para mapigilan ang arbitrar- 
yong pagtataas ng mga kumpanya 
ng langis sa presyo ng mga pro- 
duktong petrolyo. 

Iginigiit din ni Congressman 
Crispin Beltran, kinatawan ng 
Anakpawis, na isabatas na ang 
P125 pagtaas sa arawang mini- 
mum na sahod para maibsan ang 
tindi ng pagtaas ng presyo ng 
langis sa mga konsyumer. 

Samantala, inianunyo ng Pis- 
ton na maglulunsad ito ng tigil- 
pasada linggu-linggo simula nga- 
yong Mayo para igiit sa rehimeng 
Arroyo ang pagbabasura sa batas 
sa deregulasyon ng industriya ng 
langis. ABI 


8 


PANANALANTA NG PASISTANG ESTADO 22311: 


Paglabag sa karapatang-tao, 
patuloy sa Bikol at Southern Tagalog 


atuloy ang mga kaso ng pagla- 
bag sa karapatang-tao, laluna 
sa Bikol at Southern Tagalog. 
Pinakahuling mga biktima sina 
Ronald Comerciase, 26 at Jesus 
Bustinera, 62, kapwa mga magsa- 
saka mula sa Barangay Caranday-La 
Purisima sa Baao, Camarines Sur. 
Si Comersiase ay natagpuang 
patay malapit sa kanyang bahay 
matapos 
dukutin ng 
mga naka- 
maskarang 
armadong 
tao ban- 
dang alas-9 
ng gabi no- 
ong Abril 
28. Nagta- 
mo siya ng 
maraming tama ng bala sa ka- 
tawan. 
Naunang dinukot noong Abril 
26 ng gabi si Bustinera. Ayon sa 
mga nakasaksi, dinakip siya ng 
may 20 nakamaskarang tao na pa- 
wang may malalakas na armas. 
Natagpuan siyang patay at tadtad 
ng saksak ang katawan noong 
madaling araw ng Abril 27, mga 
kalahating kilometro ang layo mu- 
la sa pinagdukutan sa kanya. 
Noong Abril 27, pinaslang sina 
Jayson Delen, secretary-general ng 
Bayan Muna-Camarines Sur at Jim 
Mirafuentes, myembro ng Bayan 
Muna. Pinatay si Delen ng mga 
nakamotorsiklong lalaki sa Gubat, 
Daet, Camarines Sur bandang 9:45 
ng umaga samantalang si Mira- 
fuentes ay pinagbabaril sa Daraga, 
Albay bandang alas-9 ng umaga. 
Ang mga pamamaril na ito ay 
naganap limang araw matapos ba- 
rilin si Marilou Rubio at ang kapa- 
tid niyang lalaki, parehong kasapi 


ng Bayan Muna sa General Nakar, 
Quezon. 

Samantala, iginiit sa militar at 
pulisya ng mga kamag-anak ng 
tatlong magsasakang dinukot no- 
ong Abril 28 na ilitaw sila. Dinu- 
kot sina Aristedes Sarmiento, Ale- 
jandro Axel Pinpin at Riel Custodio 
sa Barangay Sungay, Tagaytay City 
kasama ang dalawa pang residente 
ng Tagaytay na sina Enrico Yba- 
ñez, 59 at Michael Masayes, 26. 
Sina Sarmiento, Pinpin at Custo- 
dio, pawang mga kasapi ng Kali- 
punan ng mga Magbubukid sa 
Kabite (Kamagsasaka-Ka) ay dinu- 
kot ng mga operatiba ng PNP at 
Naval Intelligence, dinala sa isang 
safehouse, pinagbawalang maki- 
pag-ugnayan sa kanilang mga pa- 
milya at abugado at isinailalim sa 
interogasyon. Laking gulat ng 
kanilang mga kamag-anak nang 
bigla silang iprisinta ng militar sa 
telebisyon nitong Mayo 1 bilang 
mga kasapi umano ng Bagong 
Hukbong Bayan na plano raw mag- 
sagawa ng mga pambobomba sa 
Metro Manila. 

Iniulat din ng KARAPATAN- 
Quezon na patuloy na ibinibimbin 
ng PNP ang 14 na magsasaka na 
hinuli noong Abril 30 sa isang 
tsekpoynt 
sa Barangay 
S, Ajos, Cata- 
ey nauan. Da- 
Ñ lawa sa mga 
hinuli ay 
mga re- 
searcher ng 
Kalipunan 
ng Magbu- 
bukid sa Ti- 
samantalang 


mog Katagalugan 
ang 12 ay mga kasapi ng KOMPRA- 
Quezon. ABI 

1 patay, 5 sugatan sa pamamaril 
ng AFP sa Antique 


ISANG 65 anyos na ginang ang napatay at lima ang nasuga- 
tan, kabilang ang dalawang bata nang pagbabarilin sila ng 
mga elemento ng 31st Reconnaissance Coy nitong madaling 
araw ng Mayo 6 sa Panpanan I, San Remigio, Antique. 
Napatay sa pamamaril si Epifania Cabaya, habang nasuga- 
tan ang kanyang asawa at apat pang kapamilya. Ayon sa mga 
panimulang ulat, namataan umano ng mga nagpapatrulyang 
sundalo ang isang grupo ng mga armadong lalaki sa baryo, 
kaya namaril sila sa paniniwalang mga gerilya ng BHB ang 


2 progresibong lider, dinukot 
DALAWA pang lider ng mga progresibong or- 
ganisasyon ang dinukot kamakailan at hindi 
pa rin natatagpuan hanggang ngayon. 

Dinukot ng dalawang armadong lalaki ni- 
tong Mayo 5 bandang alas-2 ng umaga si 
Benedicto Magdaong, 52, tserman ng Anak- 
pawis sa Barangay Marisol, Angeles City. 

Bago ito, dinakip din ng apat na arma- 
dong lalaki noong Abril 30 si Brian Macalis- 
ang, 16, lider ng Anakbayan, habang patu- 
ngo siya sa bayan ng Lakewood mula sa Tu- 


kanilang mga nakita. Pawang mga di armadong sibilyan ang 
naging biktima ng kanilang pamamaril. ABI 


Sistematikong pagsupil 
sa mga manggagawa, binatikos 


inangunahan nitong unang linggo ng Mayo ng International La- 
bor Rights Fund (ILRF), isang grupo ng mga abugado sa US na 
nagtataguyod sa karapatan ng mga manggagawa ang Internation- 
al Labor Solidarity Mission (ILSM), isang imbestigasyon ng mga 
kaso ng paniniil sa uring manggagawa, iba pang anakpawis at mga 
tagasuporta nila. Binubuo ang ILSM ng 30 delegado mula sa 12 
bansa. Nagsagawa ito ng imbestigasyon mula Mayo 2 hanggang 6 
sa Central Luzon, Southern Tagalog, Negros at Southern Mindanao 
kung saan pinakamatingkad ang mga pagpatay sa mga lider at 
kasapi ng unyon at pagsikil sa mga karapatang manggagawa. 
Bunga ng kanilang imbestigasyon, binatikos ng ILSM ang rehi- 
meng Arroyo sa sadya nitong paglikha ng mga kundisyon para ma- 
ganap ang malawakang mga paglabag sa karapatang-tao, laluna sa 
mga progresibong organisasyon. Anang ILSM, ang gayong mga 
kalupitan ay nangyayari kaakibat ng palagiang pagbabansag ng 
rehimeng Arroyo sa mga progresibong organisasyon bilang mga 
prente ng mga komunista, at sa gayo'y mga kaaway ng estado. 
Iginiit ng ILSM sa gubyernong Arroyo na itigil ang mga pama- 
maslang at pampulitikang panunupil at nanawagan ito sa pandaig- 
digang komunidad na ipresyur ang rehimen para wasakin nito ang 
umiiral na kalakaran ng pagkakanlong at di pagparusa sa mga 
lumalabag sa karapatang-tao. 
Ayon sa mga delegado ng ILSM, pumapangalawa na ngayon ang 
Pilipinas sa Colombia sa dami ng mga kaso ng pagpaslang sa mga 
manggagawa. Animnapung unyonista, 
lider manggagawa at tagapagtaguyod 
PANUNUPIL ng mga karapatan sa paggawa ang na- 
SA MGA paslang na mula nang manungkulan si 
-/MANGGAGAWA Gloria Arroyo noong 2001. Dalawam- 
ITIGIL! pu't isa o 35% sa mga biktima ang pi- 
natay sa loob lamang ng Setyembre 
2005 hanggang Marso 20. ABI 

kuran, Zamboanga del Sur. ABI 


Pagsikil 

sa masmidya 

sa Pilipinas, binatikos 
ng iba't ibang grupo 


inatikos ng iba't ibang lokal at pan- 

daigdigang organisasyong nagtata- 
guyod sa kalayaan sa pamamahayag 
ang gubyernong Arroyo dahil sa luma- 
lalang paniniil sa masmidya sa Pilipi- 
nas. Dumagsa ang mga batikos sa oka- 
syon ng paggunita sa World Press Free- 
dom Day nitong Mayo 3. 

Ayon sa National Union of Journal- 
ists of the Philippines (NUJP), mula 
1986 ay umaabot na sa 77 mamamaha- 
yag ang pinapatay sa Pilipinas, at 40 
rito (o 52%) ang pinaslang sa loob ng 
limang taong panunungkulan ni Arro- 
yo. Wala kahit isa sa mga salarin ang 
nahatulan, ayon sa NUJP. Pinakahuling 
biktima si Nicolas Cervantes, 66, isang 
komentarista mula sa Surigao City na 
pinaslang nitong Mayo 2. 

Ayon naman sa Philippine Press 
Institute, nagpapatuloy ang paniniil 
ng rehimeng Arroyo sa masmidya dala- 
wang buwan matapos bawiin umano 


nito ang state of national emergency na ipinatupad 
noong huling linggo ng Pebrero. Tinukoy nito ang utos 
ni Justice Secretary Raul Gonzales na kasuhan ng inci- 
ting to sedition ang Probe Team, isang premyadong 
programang pantelebisyon dahil sa pag-interbyu nito 
sa isa sa mga sundalong lumahok sa pag-aalsang Oa- 
kwood noong 2003. 

Sa tindi na ng paniniil sa midya, maging mga da- 
yuhang institusyong sumusubaybay sa kalayaan sa 
pamamahayag ang bumatikos na sa rehimeng Arroyo. 
Ayon sa Freedom House, isang non-profit non- 
governmental organization na nakabase sa New York, 
USA, sa kagustuhan ni Gloria Arroyo na huwag mabun- 


sa bayan ay sinisiil niya ang kalayaan sa pamamaha- 
yag at umaangkin ng iba pang maladiktador na mga 
kapangyarihan. 

Nagpahayag na rin ng pagkabahala ang Senado ng 
US sa kasalukuyang kalagayan ng mga mamamahayag 
sa Pilipinas. Hiniling ni Sen. Richard Lugar, tagapangu- 
lo ng Senate Foreign Relations Committee na hulihin na 
ng gubyernong Arroyo ang mga responsable sa pagpa- 
tay sa mga Pilipinong mamamahayag. 

Samantala, kabalintunaan naman ang ginawa ng 
Armed Forces of the Philippines noong mismong World 
Press Freedom Day nang magpataw ito ng karagda- 
gang mga restriksyon sa kilos ng mga mamamahayag 


yag sa publiko ang mga nagawa niyang krimen laban 


"Regalo" ni Arroyo sa mga manggagawa 


Insulto sa Mayo Uno 


aya ng dati, insulto muli ang 
Gee ng mga manggagawa 

kay Gloria Arroyo nitong 
Mayo Uno. Sa halip na aprubahan 
ang malaon nang iginigiit ng mga 
manggagawa na P125 umento sa 
arawang sahod, inianunsyo ng rehi- 
meng Arroyo ang P40 bilyong "re- 
galo" umano sa mga manggagawa. 

Subalit tulad ng dati pang mga 
pangako ni Arroyo sa mga mangga- 
gawa, hungkag ang kanyang pina- 
kahuling "regalo." 

Ang P20 bilyon para sa umento 
umano sa sweldo ng mga empleya- 
do ng gubyerno ay magkakatotoo 
lamang sakaling maipasa ang batas 
para sa salary standardization na 
nakasalang pa sa Kongreso. Kung 
sakali, sa susunod na taon pa ito 


A 

maaaring maipapasa. 

Wala ring bago sa pagsuspindi 
sa mga multa o surcharge sa mga 
hindi nakapagbabayad ng kanilang 
mga utang sa SSS at GSIS. Dati na 
itong ginagawa ng naturang mga 
ahensya sa tuwi-tuwina dahil nga 
sa kahirapan nilang maningil ng 
utang sa mga kinakapos na rin ni- 
lang myembro. 

Ultimong ang P224 milyong 
benepisyo umano para sa kalusu- 
gan ay kakarampot at masyado 
nang nahuhuli kung ihahambing sa 
napakalaking pangangailangan ng 
mamamayan. Lalong maliit ito 
kumpara sa P500 milyong inilaan 
para sa pagsasanay sa mga magi- 

ging empleyado ng call 
centers. 


ARA 
AN 
Mit 


na kumokober sa Camp Aguinaldo. ABI 


Limang taon nang hinihingi ng 
mga manggagawa ang dagdag na 
P125 sa minimum na arawang sa- 
hod at P3,000 umento para sa mga 
kawani ng gubyerno, pero puro 
hungkag na pakunswelo ang ibini- 
bigay ni Arroyo. 

Kung tutuusin, kulang pa nga 
ang P125 bawat araw na hinihi- 
nging umento sa bilis ng pagsirit 
ng presyo ng mga pangunahing bi- 
lihin. Ayon sa pagtaya ng IBON 
Foundation, P635.81 na ang kina- 
kailangan ng isang anim kataong 
pamilya sa Metro Manila noong 
Hulyo 2005 para mabuhay nang 
disente. Kulang din ang mga bene- 
pisyong ito para himukin ang mga 
Pilipinong manggagawa na huwag 
nang mangibang-bayan para lang 
maghanap ng trabaho. 

Walang anumang pagpapahala- 

WALANG nagawa ang rehimeng Ar- 
royo kundi hayaang lumabas sa 
Batasan Complex ang tinaguriang 
"Batasan 5" sa harap ng pagbaba- 
sura ng korte sa dagdag na impor- 
masyong inihain ng Department of 
Justice (DOJ) na magsasangkot 
sana sa kanila sa kasong rebelyong 
isinampa laban kina Cong. Crispin 
"Ka Bel" Beltran at 1Lt. Lawrence 
San Juan. Alinsunod sa kautusan ni 
Justice Secretary Raul Gonzales na 
ipinasa nitong Mayo 7 kina DILG 
Secretary Ronaldo Puno at PNP Dir. 
Gen. Arturo Lomibao, maaari nang 
lumabas ang "Batasan 5" nang wa- 
lang pangambang aarestuhin sila. 


"Batasan 5", makalalabas na 


Inilabas ang kautusan pagkatapos 
magsagawa ng emergency meeting 
ang National Security Council sa 
Malakanyang tungkol sa plano ng 
"Batasan 5" na lumabas sa Batasan 
sa Mayo 8 kahit pa sila hulihin. 
Ibinasura nitong Mayo 4 ng 
Branch 137 ng Makati City Region- 
al Trial Court ang dagdag na impor- 
masyong isinumite ng DOJ upang 
maisama sa kasong rebelyon laban 
kina Beltran ng partidong Anakpa- 
wis at Lieutenant San Juan sina 
Cong. Satur Ocampo, Teddy Casifio 
at Joel Virador ng Bayan Muna, 
Rafael Mariano ng Anakpawis, Liza 
Maza ng Gabriela Women's Party at 

46 na iba pa. 

Ayon sa hukuman, ang kasong 
rebelyong isinampa kina Beltran at 
San Juan ay nakaangkla lamang sa 
pakikisabwatan umano ng mga re- 
beldeng militar at mga lider ng Par- 
tido Komunista ng Pilipinas (PKP) 
upang pabagsakin sa poder ang re- 
himeng Arroyo noong Pebrero. Sa 
di pagtanggap ng korte sa dagdag 
na impormasyon ng DOJ, sinabi ni- 
to sa esensya na hindi napatuna- 
yan na nakipagsabwatan nga ang 
"Batasan 5" sa plano umanong ku- 
deta laban kay Arroyo noong pana- 
hong iyon, at sa gayo'y wala silang 
kinakaharap na kaso. 


Lider aktibista, naninindigan laban sa Malakanyang 


"WALA akong pinagsisisihan. Bakit naman po ako 
magsisisi?" Ito ang tugon ni Ma. Theresa Pangilinan 
sa banta ni Sec. Raul Gonzales ng Department of Jus- 
tice na paiimbestigahan niya sa National Bureau of 
Investigation (NBI) ang umanong pambabastos nito 
kay Pres. Gloria Macapagal-Arroyo noong Abril 22 sa 
Indang, Cavite. 

Si Pangilinan ay isa sa pitong estudyanteng nag- 
tapos sa Cavite State University (CSU) na sumigaw ng 
"pekeng presidente" habang nagtatalumpati si Arroyo 
sa harap ng 1,159 magtatapos na mag-aaral. Natigilan 
nang isang minuto si Arroyo sa di inaasahang protes- 
tang iglap. Bago makakilos ang mga tauhan ng Presi- 
dential Security Group at lokal na pulisya upang pahu- 


pain ang kilos protesta, sinundan ito ng paglalabas ng 
mga poster na nagsasabing "No to Cha-cha" (Tutol sa 
Cha-cha) at "Oust GMA" (Patalsikin si GMA). 

Mariing naninindigan si Pangilinan na hindi siya 
kundi ang nag-aastang pangulo ang malaon nang 
nambabastos sa mga kabataan-estudyante at sa ma- 
mamayang Pilipino sa kabuuan. 

Nagtapos si Pangilinan ng kursong Mass Communi- 
cations sa CSU. Pangulo siya ng kanilang Central Stu- 
dent Government at Student Representative siya sa 
Board of Regents. Secretary general din siya ng Na- 
tional Union of Students of the Philippines-Southern 
Tagalog at manunulat ng kanilang pampaaralang pa- 
hayagan. 

ga ang rehimeng Arroyo sa mga 
manggagawa. Bagkus, ang pinaha- 
lagahan nito ay ang muling pagtu- 
tol ng mga negosyanteng burgis 
kumprador sa dagdag na pasahod 
sa pagdadahilang nalulugi raw sila 
kahit limpak-limpak na tubo ang 
kanilang tinatabo. 

Sa buong kapuluan, binatikos 
ng mga manggagawa ang mga pa- 
kitang-taong benepisyo ng rehi- 
meng Arroyo. Iginiit nila sa mga 

martsa't rali sa mga lunsod at sen- 
trong bayan nitong Mayo Uno ang 
dagdag na sahod, dagdag na traba- 
ho at pagbabagsak sa anti-mang- 
gagawa at anti-mamamayang rehi- 
meng Arroyo. 

Umabot sa 20,000 manggagawa 
at tagasuporta nila ang nagtipon 
sa Recto Avenue, malapit sa Men- 
diola, habang 12,000 naman ang 
nagrali sa iba't ibang lugar sa 
Southern Tagalog. Tatlong libo 
naman ang dumalo sa mga kilos- 
protesta sa Bacolod City: 2,500 sa 


Iloilo City, at 2,000 sa Cebu (City. 
Sa Davao City, nagtipon ang 5,000 
demonstrador at 4,000 sa Cagayan 
de Oro City. 

Naglunsad rin ng mga mobilisa- 
syon sa City of San Fernando at 
Olongapo City sa Central Luzon: 
Baguio City at Tuguegarao sa 
Northern Luzon: Legazpi City sa 
Bikol: mga syudad ng Tacloban at 
Roxas, sa Kalibo, Aklan at sa San 
Jose, Antique sa Visayas, at sa mga 
lunsod ng General Santos at Paga- 
dian sa Mindanao. ABI 

MKP: Bukas makipag-ugnayan sa BHB 


INIANUNSYO ng mga tagapagsalita 
ng Makabayang Kawal na Pilipino 
(MKP) na bukas ito sa pakikipag- 
ugnayan at pakikipagtulungan sa 
Bagong Hukbong Bayan (BHB) sa 
pakikipaglaban upang patalsikin 
ang bulok na gubyerno ni Gloria 
Arroyo. 

Sinabi ito ni 1Lt. Sonny Sar- 
miento, tagapagsalita ng MKP, sa 
isang panayam sa programang 
pantelebisyong Probe Team na isi- 


nahimpapawid noong Abril 21. 
Bilang tugon, ipinahayag din ni 
Gregorio "Ka Roger" Rosal, taga- 
pagsalita ng PKP, na bukas ang 
BHB at Partido na makipagtulu- 
ngan din sa MKP dahil itinuturing 
nila itong signipikanteng positi- 
bong pwersa sa loob ng AFP at PNP 
dahil sa pagtataguyod nito ng mga 
patriyotiko at demokratikong ide- 
ya. 

Ipinarinig din sa naturang pro- 


grama ang tinig ni 1Lt. Patricio Bu- 
midang. Tulad ni Sarmiento, si Bu- 
midang ay upisyal na sangkot sa 
pag-aalsang Oakwood noong 2003 
at tumakas sa kulungan ng Intelli- 
gence Service of the AFP noong 
Enero. 

Kinundena rin ng MKP ang pag- 
papagamit ng kapwa nilang upisyal 
sa kampanyang disimpormasyon at 
paninira ng rehimeng Arroyo at 
AFP. 


Usapang pangkapayapaan, muling idaraos sa Nepal 


Nagdeklara ang Communist Party of Nepal (CPN-M) at parlamento 
ng tigil-putukan at nagkasundong muling buksan ang kanilang 
usapang pangkapayapaan. 

Bago ito, iniurong na ng mga rebolusyonaryong pwersa ang 
blokeyo sa kabiserang Kathmandu na ipinatupad nila bilang bahagi 
ng protesta laban sa batas militar at absolutong monarkiyang 
ipinataw ni Haring Gyanendra ng Nepal. Napwersa ang hari nitong 
Abril 24 na muling buksan ang parlamento makaraan ang mahigit 
dalawang linggo ng malawakan at maiigting na protestang pina- 
ngunahan ng koalisyong kinabibilangan ng CPN-M at mga ligal na 
partido. 

Subalit sa pakikipagkasundo nito sa bagong bukas na parla- 
mento, nagbabala rin ang CPN-M na agad nitong ibabalik ang blo- 
keyo oras na hindi tumupad ang parlamento sa pagdaraos ng elek- 
syon sa constituent assembly na kabilang sa mga pinagkaisahan ng 
nagkakaisang prenteng naglunsad ng mga kilos protesta. 

Kagyat na adyenda ng bagong bukas na parlamento ang pagda- 
raos ng eleksyon para sa constituent assembly na babago sa kons- 
titusyon ng bansa. Ang pagdaraos ng gayong eleksyon ang pangu- 
nahing kahilingan ng sambayanang Nepali sa pangunguna ng 
CPN-M. 

Pagpapasyahan ng bubuuing constituent assembly kung 
pananatilihin ang Nepal sa ilalim ng monarkiya o magtatatag ng 
republika na siyang iginigiit ng mga pwersang rebolusyonaryo. 

Hindi maisasaisantabi ng parlamento ang mapagpasyang kata- 
yuan ng CPN-M sa resolusyon ng kasalukuyang sitwasyon sa Nepal 
dahil kontrolado ng mga rebolusyonaryong pwersa ang 80% ng 
pambansang teritoryo. 

Babala ng US, di pinansin 
ng Iran 


HINDI pinansin ng gubyernong Iran 
ang babala ng US na papatawan nito 
ng parusa ang bansa kung itutuloy pa 
rin nito ang programa sa pagpapaun- 
lad ng teknolohiyang nukleyar. Ayon 
kay Mohammad Saidi, bise presidente 
ng Iran Atomic Energy Organization, 
ipagpapatuloy nila ang kanilang pro- 
grama para makapaglikha ng elektrisi- 
dad mula sa enerhiyang nukleyar. Pi- 
nagpipilitan ng US na ang tunay na 
pakay ng Iran ay makalikha ng bomba 
atomika. 

Ayon naman kay Pres. Mahmoud 
Ahmadinejah ng Iran, handa ang kani- 
lang gubyerno at ang mamamayan ng 
Iran sa pampinansyang panggigipit o 
atake militar ng US. 

May ilang buwan nang nagbabanta 
ang gubyernong Bush ng gera laban sa 
Iran. 

Ang Iran ay isa sa mga bansang bi- 
nansagan noong 2002 ni Bush na "axis 
of evil" o "sentro ng kasamaan" dahil 
sa paggigiit nitong pambansang kasa- 
rinlan. Ibinilang din sa tinaguriang 
"axis of evil" ang North Korea at Cuba. 

Tusong sabwatang pulitikal ng Korte 


Suprema at Malakanyang . 


pa rin ang demokratikong kilusan at ma- 

mamayan sa sunud-sunod na mga 
desisyon ng Korte Suprema tungkol sa pa- 
takarang calibrated preemptive response 
(CPR), Executive Order 464 (EO 464) at Pre- 
sidential Proclamation 1017 (PP 1017), tusong | 
mga pampulitikang layunin ang nasa likod ng 
mga ito. Pinagmumukha lamang itong maka- 
demokratiko, pero pinadudulas ng mga ito ang 
daan para sa pangmatagalang layunin ni Gloria 
Arroyo na kumapit sa poder at supilin ang mga pag- 
laban sa kanyang paghahari. 

Layunin ng dalawahang-mukhang mga desisyon na 
palusutin si Arroyo sa anumang pananagutan o kaso 
ng paglabag sa sariling konstitusyon. 

Dahil sa napakarami at napakagarapal na mga kaso 
ng pang-aabuso na nagbunga ng matindi at malawak 
na pagbatikos sa mga pasistang pang-aabuso at sa 
mga paglapastangan sa mga karapatang sibil, hindi 
maitanggi ng Korte Suprema na tadtad ng mga pagla- 
bag sa konstitusyon ang mga patakaran at kautusang 
ginamit ng Malakanyang para pigilin ang paglalantad 
ng katotohanan at ang panunupil sa mga demokrati- 
kong pwersa, oposisyon at mamamayan. Naobligang 
bigyang pansin ng Korte Suprema ang mga ito at 
langkapan ng pakitang-taong pagbatikos ang natu- 
rang mga patakaran. Sa proseso, iniwasan na mag- 
mukhang tahasang maka-Arroyo at masira ang kredi- 
bilidad ng korte. 

Nagbulag-bulagan ang Korte Suprema sa esensya 

palabasing ang mga iyon ay pawang nasasaklaw ng 
kanyang kapangyarihan. Itinaguyod ng pinakamataas 
na reaksyunaryong korte ang mga esensyal na nilala- 
man ng mga pasistang patakaran at batas na ginaga- 
mit ni Arroyo sa pagsikil sa katotohanan at panunupil 
sa mamamayan. Hindi binigyang-pansin ang ugat 
nitong pang-aabuso sa kapangyarihan ng presidente. 
Sa halip, ang pinuna lamang ay ang mga pang-aabuso 
ng mga nagpatupad at pinayuhan pa si Arroyo kung 
papaanong mas madulas na magagamit ang kapangya- 
rihan ng estado sa pagsupil sa katotohanan at pagla- 
ban ng mamamayan. 

Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas 
mapusyaw ang masthead o logo ay para sa mga gumagamit ng mimeo machine o 
naglilimbag sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


